Gylfi Þór Sigurðsson gekk í gær til liðs við enska knattspynuliðið Everton frá Swanesa . Kaupverðið er talið nema um 45 milljónum punda eða því sem nemur rúmlega 6,3 milljörðum íslenskra króna . Gylfi verður þar með langdýrasti íslenski knattspyrnumaðurinn en hann átti sjálfur metið frá því að hann gekk til liðs við Swansea fyrir 10 milljónir punda árið 2014 . Þar áður hafði Eiður Smári Guðjohnsen verið sá dýrasti eftir vistaskipti sín til Barcelona árið 2006 . Gylfi verður ekki bara dýrasti íslendingurinn heldur er einnig líklegt að hann verði 32. dýrasti knattspyrnumaður sögunnar . Hann verður því dýrari en leikmenn á borð við Mesut Özil , leikmann Arsenal , og Sergio Aguero leikmann Manchester City . Þess má einnig geta að íslensku félögin FH og Breiðablik munu samtals fá um 96 milljónir króna í svokallaðar uppeldisbætur vegna félagaskiptanna .